Toodud näidetes toimis hoiatussüsteem liiga aeglaselt või puudus sootuks, kuid on ka vastupidiseid näiteid, kui anti valehäire (XXIII, 7): [...] tekkis suur kisa ja meie sõjavägi jooksis kokku mööda kõiki tänavaid ja kõik jooksid sõjariistade juurde, karjudes, et meie vastu tuleb suur paganate maleva. Seetõttu heitsime me kiiresti ülipüha võidmisõli ja muud sakramendid kõrvale ja jooksime kilpide ja mõõkade teenistusse ja tõttasime väljale, seades oma read meie vastaste vastu, ja meiega koos seisid virulaste vanemad. Ja lähenesid meile suure hulgana, keda me pidasime vaenlasteks. Ja olid sakalased, meie kaasvennad, kes tulid meie juurde kogu oma röövsaagiga.